title: 2008/87/KE: Deċiżjoni tal-Kunsill tat- 30 ta’ Ottubru 2007 dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Emirati Għarab Magħquda dwar ċerti aspetti tas-servizzi ta’ l-ajru

text:
               1.2.2008

               MT

               Il-Ġurnal Uffiċjali ta’ l-Unjoni Ewropea

               L 28/20

         DEĊIŻJONI TAL-KUNSILL
   tat-30 ta’ Ottubru 2007
   dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Emirati Għarab Magħquda dwar ċerti aspetti tas-servizzi ta’ l-ajru
   (2008/87/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabilixxi l-Komunità Ewropea, u b’mod partikolari l-Artikolu 80(2), flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Il-Kunsill awtorizza lill-Kummissjoni fil-5 ta’ Ġunju ta’ l-2003 tiftaħ in-negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti bi ftehim Komunitarju.

               (2)

               Il-Kummissjoni nnegozjat f’isem il-Komunità Ftehim ma’ l-Emirati Għarab Magħquda dwar ċerti aspetti tas-servizzi ta’ l-ajru fi qbil mal-mekkanizmi u d-direttivi fl-Anness tad-Deċiżjoni tal-Kunsill li tawtorizza lill-Kummissjoni tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti bi ftehim Komunitarju.

               (3)

               Suġġett għall-konklużjoni possibbli tiegħu f’data aktar ‘il quddiem, il-Ftehim jiġi ffirmat u applikat provviżorjament,

         IDDEĊIEDA KIF ĠEJ:
   Artikolu 1
   L-iffirmar tal-Ftehim il-Komunità Ewropea u l-Gvern ta’ l-Emirati Għarab Magħquda dwar ċerti aspetti tas-servizzi ta’ l-ajru huwa b’ dan approvat f’isem il-Komunità, suġġett għall-konklużjoni ta’ l-imsemmi Ftehim.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna jew persuni li jkollhom is-setgħa li jiffirmaw il-Ftehim f’isem il-Komunità suġġett għall-konklużjoni tiegħu.
   Artikolu 3
   Sakemm jidħol fis-seħħ, il-Ftehim għandu japplika provviżorjament mill-ewwel jum tax-xahar wara d-data li fiha l-Partijiet Kontraenti jkunu nnotifikaw lil xulxin dwar it-tlestija tal-proċeduri meħtieġa għal dan il-għan.
   Artikolu 4
   Il-President tal-Kunsill huwa b’ dan awtorizzat jagħmel in-notifika prevista fl-Artikolu 9(2) tal-Ftehim.

      Magħmula fil-Lussemburgu, 30 ta’ Ottubru 2007.

            Għall-Kunsill

            Il-President

         F. NUNES CORREIA

    ---documentbreak---

               1.2.2008

               MT

               Il-Ġurnal Uffiċjali ta’ l-Unjoni Ewropea

               L 28/21

         FTEHIM
   bejn il-Komunità Ewropea u l-Emirati Għarab Magħquda dwar ċerti aspetti tas-servizzi bl-ajru
   IL-KOMUNITÀ EWROPEA
   fuq naħa waħda, u
   L-EMIRATI GĦARAB MAGĦQUDA
   min-naħa l-oħra
   (minn hawn ‘il quddiem imsejħin “il-Partijiet Kontraenti”)
   WAQT LI JINNOTAW li l-Qorti Ewropea tal-Ġustizzja sabet li ċerti dispożizzjonijiet ta’ ftehim bilaterali li diversi Stati Membri daħlu għalihom ma’ pajjiżi terzi huma inkompatibbli mal-liġi tal-Komunità Ewropea,
   WAQT LI JINNOTAW li għadd ta’ ftehim bilaterali dwar servizzi bl-ajru konklużi bejn bosta Stati Membri tal-Komunità Ewropea u l-Emirati Għarab Magħquda fihom dispożizzjonijiet simili u li hemm obbligu fuq l-Istati Membri li jieħdu l-passi kollha xierqa sabiex ineħħu l-inkompatibbiltajiet bejn ftehim bħal dawn u t-Trattat tal-KE,
   WAQT LI JINNOTAW li l-Komunità Ewropea għandha l-kompetenza esklussiva fir-rigward ta’ bosta aspetti li jistgħu jiġu inklużi fi ftehim ta’ servizzi bilaterali ta’ l-ajru bejn l-Istati Membri tal-Komunità Ewropea u pajjiżi terzi,
   WAQT LI JINNOTAW li skond il-liġi tal-Komunità Ewropea t-trasportaturi ta’ l-ajru Komunitarji stabbiliti fi Stat Membru għandhom id-dritt għal aċċess mhux diskriminatorju għar-rotot ta’ l-ajru miftiehma bejn l-Istati Membri tal-Komunità Ewropea u pajjiżi terzi,
   WAQT LI JIKKUNSIDRAW il-ftehim bejn il-Komunità Ewropea u ċerti pajjiżi terzi li jipprovdu l-possibbiltà għaċ-ċittadini ta’ dawn il-pajjiżi terzi li jiksbu sehem f’kumpanniji ta’ l-ajru liċenzjati skond il-liġi Komunitarja Ewropea,
   WAQT LI JAGĦRFU li l-konsistenza bejn il-liġi tal-Komunità Ewropea u d-dispożizzjonijiet tal-ftehim bilaterali dwar is-servizzi bl-ajru bejn Stati Membri tal-Komunità Ewropea u l- Emirati Għarab Magħquda għandha tiżgura l-kontinwità u l-iżvilupp ta’ servizzi bl-ajru bejn il-Komunità Ewropea u l-Emirati Għarab Magħquda,
   WAQT LI JINNOTAW li skond il-liġi tal-Komunità Ewropea, fil-prinċipju trasportaturi bl-ajru ma jistgħux jikkonkludu ftehim li jistgħu jaffettwaw il-kummerċ bejn Stati Membri tal-Komunità Ewropea u li l-għan jew l-effett tagħhom huwa l-prevenzjoni, ir-restrizzjoni jew id-distorzjoni tal-kompetizzjoni,
   WAQT LI JAGĦRFU li dispożizzjonijiet fi ftehim bilaterali dwar is-servizzi bl-ajru konklużi bejn Stati Membri tal-Komunità Ewropea u l-Emirati Għarab Magħquda li i) jeħtieġu jew jiffavorixxu l-adozzjoni ta’ ftehim bejn kumpanniji, deċiżjonijiet minn assoċjazzjonijiet ta’ kumpanniji jew prassi miftiehma li jipprevjenu, jgħawġu jew jirrestrinġu l-kompetizzjoni bejn it-trasportaturi bl-ajru fuq ir-rotot rilevanti; jew ii) isaħħu l-effetti ta’ kwalunkwe ftehim, deċiżjoni jew prassi miftiehma bħal dawn; jew iii) jiddelegaw lit-trasportaturi bl-ajru jew operaturi ekonomiċi privati oħra r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi bl-ajru fuq ir-rotot rilevanti jistgħu jrendu mhux effettivi r-regoli tal-kompetizzjoni applikabbli għall-impriżi,
   WAQT LI JINNOTAW li mhuwiex għan tal-Komunità Ewropea, bħala parti minn dan il-Ftehim, li żżid il-volum totali tat-traffiku bl-ajru bejn il-Komunità Ewropea u l-Emirati Għarab Magħquda, li taffettwa l-bilanċ bejn trasportaturi bl-ajru tal-Komunità u trasportaturi ta’ l-ajru ta’ l-Emirati Għarab Magħquda, jew li tegħleb l-interpretazzjoni tad-dispożizzjonijiet ta’ ftehim bilaterali eżistenti dwar servizzi bl-ajru rigward drittijiet tat-traffiku.
   FTIEHMU KIF ĠEJ:
   Artikolu 1
   Dispożizzjonijiet ġenerali
   1.   Għal-għanijiet ta’ dan il-Ftehim, “Stati Membri” għandha tfisser Stati Membri tal-Komunità Ewropea, “Parti Kontraenti” għandha tfisser parti kontraenti għal dan il-Ftehim; “Parti” għandha tfisser il-parti għall-ftehim bilaterali rilevanti dwar is-servizzi bl-ajru.
   2.   Ir-referenzi f’kull wieħed mill-ftehim elenkati fl-Anness I għal ċittadini ta’ l-Istat Membru li huwa parti minn dak il-ftehim għandhom jittieħdu li qed jirriferu għal ċittadini ta’ l-Istati Membri tal-Komunità Ewropea.
   3.   Ir-referenzi f’kull wieħed mill-ftehim elenkati fl-Anness I għal trasportaturi ta’ l-ajru jew linji ta’ l-ajru ta’ l-Istat Membru li huwa parti minn dak il-ftehim għandhom jittieħdu li qed jirriferu għal trasportaturi ta’ l-ajru jew linji ta’ l-ajru maħtura minn dak l-Istat Membru.
   Artikolu 2
   Ħatra
   1.   Id-dispożizzjonijiet fil-paragrafi 2 u 3 ta’ dan l-Artikolu għandhom jieħdu post id-dispożizzjonijiet li jikkorrispondu magħhom fl-artikoli elenkati fl-Anness II (a) u (b) rispettivament, f’dak li għandu x’jaqsam mal-ħatra tat-trasportaturi ta’ l-ajru mill-Parti konċernata, l-awtorizzazzjonijiet tagħha u l-permessi mogħtija mill-Parti l-oħra, u r-rifjut, ir-revoka, is-sospensjoni jew il-limitazzjoni ta’ l-awtorizzazzjonijiet jew il-permessi tat-trasportaturi ta’ l-ajru, rispettivament.
   2.   Mar-riċeviment ta’ tali ħatra, u ta’ applikazzjonijiet mit-trasportatur(i) bl-ajru maħtur(a), fil-forma u l-mod preskritt għall-awtorizzazzjonijiet operattivi u permessi tekniċi, kull Parti għandha tagħti l-awtorizzazzjonijiet u l-permessi xierqa b’dewmien proċedurali, dejjem jekk:

               (a)

               fil-każ ta’ trasportatur ta’ l-ajru maħtur minn Stat Membru:

                           (i)

                           it-trasportatur ta’ l-ajru huwa stabbilit fit-territorju ta’ l-Istat Membru li jagħmel il-ħatra taħt it-Trattat li jistabbilixxi l-Komunità Ewropea u li għandu Liċenzja Operattiva valida mogħtija minn Stat Membru skond il-liġi tal-Komunità Ewropea; u

                           (ii)

                           kontroll regolatorju effettiv tat-trasportatur ta’ l-ajru jkun eżerċitat u miżmum mill-Istat Membru responsabbli mill-ħruġ taċ-Ċertifikat ta’ l-Operatur ta’ l-Ajru tiegħu u l-awtorità aeronawtika rilevanti tkun identifikata b’mod ċar fil-ħatra; u

                           (iii)

                           il-post prinċipali tan-negozju tat-trasportatur ta’ l-ajru huwa fit-territorju ta’ l-Istat Membru mingħand min ikun irċieva l-Liċenzja Operattiva valida; u

                           (iv)

                           t-trasportatur ta’ l-ajru huwa proprjetà, direttament jew permezz ta’ l-akbar sehem azzjonarju, u huwa kkontrollat effettivament mill-Istati Membri u/jew miċ-ċittadini ta’ l-Istati Membri, u/jew mill-istati l-oħra elenkati fl-Anness 3 u/jew miċ-ċittadini ta’ tali stati oħra.

               (b)

               fil-każ ta’ trasportatur bl-ajru maħtur mill-Emirati Għarab Magħquda:

                           (i)

                           it-trasportatur bl-ajru huwa stabbilit fit-territorju ta’ l-Emirati Għarab Magħquda u huwa mogħti liċenzja skond il-liġi ta’ l-Emirati Għarab Magħquda applikabbli; u

                           (ii)

                           l-Emirati Għarab Magħquda għandha u żżomm kontroll regolatorju effettiv tat-trasportatur bl-ajru.

         3.   Kull waħda mill-partijiet tista’ tirrifjuta, tirrevoka, tissospendi jew tillimita l-awtorizzazzjonijiet operattivi jew il-permessi tekniċi ta’ trasportatur bl-ajru maħtur mill-parti l-oħra fejn:

               (a)

               fil-każ ta’ trasportatur ta’ l-ajru maħtur minn Stat Membru:

                           (i)

                           it-trasportatur ta’ l-ajru ma jkunx stabbilit fit-territorju ta’ l-Istat Membru li jkun qed jaħtru skond it-Trattat li jistabbilixxi l-Komunità Ewropea jew ma jkollux Liċenzja Operattiva valida mogħtija minn Stat Membru skond il-liġi tal-Komunità Ewropea; jew

                           (ii)

                           ma jkunx eżerċitat jew miżmum kontroll regolatorju effettiv tat-trasportatur ta’ l-ajru mill-Istat Membru responsabbli mill-ħruġ taċ-Ċertifikat ta’ l-Operatur ta’ l-Ajru tiegħu, jew l-awtorità aeronawtika rilevanti ma tkunx identifikata b’mod ċar fil-ħatra; jew

                           (iii)

                           il-post prinċipali tan-negozju tat-trasportatur bl-ajru ma jkunx fit-territorju ta’ l-Istat Membru mingħand min irċieva l-Liċenzja Operattiva tiegħu; jew

                           (iv)

                           it-trasportatur ta’ l-ajru m’huwiex proprjetà, direttament jew permezz ta’ l-akbar sehem azzjonarju, jew m’huwiex ikkontrollat effettivament mill-Istati Membri u/jew miċ-ċittadini ta’ l-Istati Membri, u/jew mill-istati l-oħra elenkati fl-Anness III u/jew miċ-ċittadini ta’ stati oħra bħal dawn; jew

                           (v)

                           it-trasportatur ta’ l-ajru għandu Ċertifikat ta’ l-Operatur ta’ l-Ajru maħruġ minn Stat Membru ieħor u jista’ jintwera li permezz ta’ l-eżerċitazzjoni ta’ drittijiet tat-traffiku skond dan il-Ftehim fuq rotta li tinkludi punt f’dak l-Istat Membru l-ieħor, inkluż l-operazzjoni ta’ servizz imqiegħed fis-suq bħala, jew inkella jikkostitwixxi servizz dirett, fil-fatt ikun qiegħed jevita r-restrizzjonijiet fuq drittijiet tat-traffiku imposti minn ftehim bilaterali dwar is-servizzi bl-ajru bejn l-Emirati Għarab Magħquda u dak l-Istat Membru l-ieħor; jew

                           (vi)

                           it-trasportatur ta’ l-ajru jkollu Ċertifikat ta’ l-Operatur ta’ l-Ajru maħruġ minn Stat Membru u ma jkun hemm l-ebda ftehim bilaterali dwar is-servizzi bl-ajru bejn l-Emirati Għarab Magħquda u dak l-Istat Membru, u jista’ jintwera li d-drittijiet tat-traffiku meħtieġa sabiex titwettaq l-operazzjoni proposta mhumiex disponibbli b’mod reċiproku lit-trasportatur(i) bl-ajru maħtur(a) mill-Emirati Għarab Magħquda.

               (b)

               fil-każ ta’ trasportatur bl-ajru maħtur mill-Emirati Għarab Magħquda:

                           (i)

                           it-trasportatur bl-ajru mhux stabbilit fit-territorju ta’ l-Emirati Għarab Magħquda u mhux mogħti liċenzja skond il-liġi applikabbli ta’ l-Emirati Għarab Magħquda; jew

                           (ii)

                           l-Emirati Għarab Magħquda ma għandhomx jew ma jżommux kontroll regolatorju effettiv tat-trasportatur bl-ajru; jew

                           (iii)

                           it-trasportatur bl-ajru huwa proprjetà ta’, u kkontrollat minn ċittadini ta’ stat ieħor barra l-Emirati Għarab Magħquda u jista’ jintwera li permezz ta’ l-eżerċitazzjoni ta’ drittijiet tat-traffiku skond dan il-Ftehim fuq rotta li tinkludi punt f’dak l-Istat Membru l-ieħor, inkluż l-operazzjoni ta’ servizz imqiegħed fis-suq bħala, jew inkella jikkostitwixxi servizz dirett, fil-fatt ikun qiegħed jevita r-restrizzjonijiet fuq drittijiet tat-traffiku imposti minn ftehim bilaterali dwar is-servizzi bl-ajru bejn Stat Membru u dak l-istat l-ieħor; jew

                           (iv)

                           it-trasportatur bl-ajru huwa proprjetà ta’, u kkontrollat minn ċittadini ta’ stat ieħor barra l-Emirati Għarab Magħquda u m’hemm l-ebda ftehim bilaterali dwar is-servizzi bl-ajru bejn Stat Membru u dak l-istat l-ieħor, u jista’ jintwera li d-drittijiet tat-traffiku meħtieġa sabiex titwettaq l-operazzjoni proposta mhumiex disponibbli b’mod reċiproku lit-trasportatur(i) bl-ajru maħtur(a) mill-Istat Membru konċernat.

         Fl-eżerċizzju tad-dritt tagħhom taħt dan il-paragrafu, u mingħajr preġudizzju tad-drittijiet tagħha taħt il-paragrafu 3(a)v. u vi. ta’ dan l-Artikolu, l-Emirati Għarab Magħquda ma għandhomx jiddiskriminaw bejn trasportaturi bl-ajru Komunitarji fuq bażi ta’ nazzjonalità.
   Artikolu 3
   Sikurezza
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplimentaw id-dispożizzjonijiet korrispondenti fl-artikoli elenkati fl-Anness II (ċ).
   2.   Fejn Stat Membru jkun ħatar trasportatur ta’ l-ajru li l-kontroll regolatorju tiegħu huwa eżerċitat u miżmum minn Stat Membru ieħor, id-drittijiet ta’ l-Emirati Għarab Magħquda taħt id-dispożizzjonijiet ta’ protezzjoni tal-ftehim bejn l-Istat Membru li ħatar it-trasportatur ta’ l-ajru u l-Emirati Għarab Magħquda għandu japplika b’mod ugwali fir-rigward ta’ l-adozzjoni, l-eżerċizzju jew iż-żamma ta’ standards ta’ sikurezza minn dak l-Istat Membru l-ieħor u fir-rigward ta’ l-awtorizzazzjoni għat-tħaddim ta’ dak it-trasportatur ta’ l-ajru.
   Artikolu 4
   Tassazzjoni tal-karburant ta’ l-avjazzjoni
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet korrispondenti fl-Artikoli elenkati fl-Anness II (d).
   2.   Minkejja kwalunkwe dispożizzjoni oħra kontra dan, xejn f’kull wieħed mill-ftehim elenkati fl-Anness II (d) m’għandu jipprevjeni Stat Membru milli jimponi, fuq bażi mhux diskriminatorja, taxxi, imposti, dazji, miżati jew ħlasijiet fuq karburant li jiġi fornut fit-territorju tiegħu għall-użu f’inġenju ta’ l-ajru ta’ trasportatur ta’ l-ajru deżinjat mill-Emirati Għarab Magħquda li jopera bejn punt fit-territorju ta’ dak l-Istat Membru u punt ieħor fit-territorju ta’ dak l-Istat Membru jew fit-territorju ta’ Stat Membru ieħor. F’dak il-każ, l-Emirati Għarab Magħquda għandhom ikollhom dritt simili li jimponu b’mod reċiproku, bla diskriminazzjoni, taxxi, imposti, dazji, miżati jew ħlasijiet simili fuq karburant li jiġi fornut fit-territorju tagħhom.
   Artikolu 5
   Tariffi għat-trasport fi ħdan il-Komunità Ewropea
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplimentaw id-dispożizzjonijiet korrispondenti fl-artikoli elenkati fl-Anness II (e).
   2.   It-tariffi li għandhom jiġu ddebitati mit-trasportatur(i) ta’ l-ajru maħtur/a mill-Emirati Għarab Magħquda permezz ta’ ftehim elenkat fl-Anness I li fih dispożizzjoni elenkata fl-Anness II (e) għal trasport li jseħħ kollu kemm hu fi ħdan il-Komunità Ewropea għandhom ikunu suġġetti għal-liġi Komunitarja Ewropea.
   3.   Minkejja d-dispożizzjonijiet fil-paragrafu 2, it-trasportatur(i) ta’ l-ajru maħtura mill-Emirati Għarab Magħquda għandhom jitħallew iqabblu l-prezzijiet eżistenti mitluba minn linji ta’ l-ajru oħrajn għal trasportazzjoni kollha kemm hi fi ħdan il-Komunità Ewropea.
   Artikolu 6
   Kompatibbiltà mar-regoli tal-kompetizzjoni
   1.   Minkejja kull dispożizzjoni oħra kontra dan, xejn f’kull wieħed mill-ftehim elenkati fl-Anness I m’għandu jiffavorixxi l-adozzjoni ta’ ftehim bejn intrapriżi, deċiżjonijiet minn assoċjazzjonijiet ta’ intrapriżi jew prassi miftiehma li jipprevjenu jew jgħawġu l-kompetizzjoni; (ii) isaħħu l-effetti ta’ kwalunkwe ftehim, deċiżjoni jew prassi miftiehma bħal dawn; jew (iii) jiddelega lill-operaturi ekonomiċi privati r-responsabbiltà għat-teħid ta’ miżuri li jipprevjenu, jfixklu jew jirrestrinġu l-kompetizzjoni.
   2.   Id-dispożizzjonijiet elenkati fil-ftehim imniżżla fl-Anness I li huma inkompatibbli mal-paragrafu 1 ta’ dan l-Artikolu m’għandhomx jiġu applikati.
   Artikolu 7
   Annessi mal-Ftehim
   L-Annessi ma’ dan il-Ftehim għandhom jifformaw parti integrali minnu.
   Artikolu 8
   Reviżjoni jew emendament
   Il-Partijiet Kontraenti jistgħu, f’kwalunkwe waqt, jirrivedu jew jemendaw dan il-Ftehim b’kunsens reċiproku.
   Artikolu 9
   Dħul fis-seħħ u applikazzjoni provviżorja
   1.   Dan il-Ftehim għandu jidħol fis-seħħ meta l-Partijiet Kontraenti jkunu nnotifikaw lil xulxin bil-miktub li l-proċeduri interni rispettivi tagħhom meħtieġa għad-dħul fis-seħħ tiegħu ġew kompluti.
   2.   Minkejja l-paragrafu 1, il-Partijiet Kontraenti jaqblu li japplikaw b’mod provviżorju dan il-Ftehim mill-ewwel jum tax-xahar wara d-data li fiha l-Partijiet Kontraenti jkunu nnotifikaw lil xulxin bit-tlestija tal-proċeduri meħtieġa għal dan il-għan.
   3.   Ftehim u arranġamenti oħra bejn l-Istati Membri u l-Emirati Għarab Magħquda li, fid-data ta’ l-iffirmar ta’ dan il-Ftehim, ma kinux daħlu fis-seħħ u li mhumiex qed jiġu applikati provviżorjament huma elenkati fl-Anness I (b). Dan il-Ftehim għandu japplika għal kull Ftehim u arranġamenti ta’ dan it-tip mad-dħul fis-seħħ jew l-applikazzjoni provviżorja tagħhom.
   Artikolu 10
   Terminazzjoni
   1.   Fil-każ li jiġi terminat ftehim elenkat fl-Anness I, id-dispożizzjonijiet kollha ta’ dan il-Ftehim li jirrelataw mal-ftehim konċernat elenkat fl-Anness 1 għandhom jintemmu fl-istess ħin.
   2.   Fil-każ li jiġu terminati l-ftehim kollha elenkati fl-Anness I, dan il-Ftehim għandu jintemm fl-istess ħin.

      B’XIEHDA ta’ DAN, il-firmatarji, awtorizzati kif jixraq, iffirmaw dan il-Ftehim.
      Magħmul fi Brussell duplikatament, fit-tletin jum ta’ Novembru tas-sena elfejn u sebgħa bil-Bulgaru, biċ-Ċek, bl-Eston, bid-Daniż, bil-Finlandiż, bil-Franċiż, bil-Ġermaniż, bil-Grieg, bl-Ingliż, bl-Ispanjol, bl-Iżvediż, bl-Olandiż, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bit-Taljan, bl-Ungeriż u bl-Għarbi.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Обединените арабски емирства
         Por los Emiratos Árabes Unidos
         Za Spojené arabeské emiráty
         For De Forenede Arabiske Emirater
         Für die Vereinigten Arabischen Emirate
         Araabia Ühendemiraatide nimel
         Για τα Ενωμένα Αραβικά Εμιράτα
         For the United Arab Emirates
         Pour les Émirats arabes unis
         Per gli Emirati arabi uniti
         Apvienoto Arābu Emirātu vārdā
         Jungtinių Arabų Emyratų vardu
         Az Egyesült Arab Emirségek részéről
         Għall-Emirati Gharab Maghquda
         Voor de Verenigde Arabische Emiraten
         W imieniu Zjednoczonych Emiratów Arabskieh
         Pelos Emirados Árabes Unidos
         Pentru Emiratele Arabe Unite
         Za Spojené arabské emiráty
         Za Združene arabske emirate
         Yhdistyneiden Arabiemiirikuntien puolesta
         För Förenade Arabemiraten

   ANNESS I
   LISTA TA’ FTEHIM IMSEMMIJA FL-ARTIKOLU 1 TA’ DAN IL-FTEHIM

               (a)

               Ftehim ta’ servizzi bl-ajru bejn l-Emirati Għarab Magħquda u l-Istati Membri tal-Komunità Ewropea li, dakinhar ta’ l-iffirmar ta’ dan il-Ftehim, kienu ġew konklużi, iffirmati u/jew qed jiġu applikati provviżorjament

                           —

                           Ftehim bejn il-Gvern tar-Repubblika tal-Poplu tal-Bulgarija u l-Gvern ta’ l-Emirati Għarab Magħquda bil-għan li jistabbilixxu servizzi bl-ajru bejn u lil hinn mit-territorji rispettivi tagħhom iffirmat f’Sofija fid-29 ta’ Novembru 1989, minn hawn ‘il quddiem imsejjaħ “il-Ftehim Emirati Għarab Magħquda-Bulgarija” fl-Anness II;
                           Għandu jinqara flimkien mal-Memorandum ta’ Intendiment magħmul f’Abu Dhabi fit-3 ta’ Frar 1988.

                           —

                           Ftehim dwar it-Trasport bl-Ajru bejn il-Gvern Federali Awstrijak u l-Gvern ta’ l-Emirati Għarab Magħquda ffirmat f’Abu Dhabi fit-23 ta’ Mejju 1990, minn hawn ‘il quddiem imsejjaħ “il-Ftehim Emirati Għarab Magħquda-Awstrija 1990” fl-Anness II;
                           Għandu jinqara flimkien mal-Memorandum ta’ Intendiment Kunfidenzjali li sar fi Vjenna fl-14 ta’ Ottubru 1987.

                           —

                           Ftehim dwar it-Trasport bl-Ajru bejn il-Gvern ta’ l-Emirati Għarab Magħquda u l-Gvern Federali Awstrijak inizjalat f’Abu Dhabi fl-10 ta’ Marzu 2004, minn hawn ‘il quddiem imsejjaħ “il-Ftehim Emirati Għarab Magħquda-Awstrija 2004” fl-Anness II;
                           Għandu jinqara flimkien mal-Minuti Miftiehma li saru f’Abu Dhabi fl-10 ta’ Marzu 2004;
                           Modifikat mill-Memorandum ta’ Intendiment magħmul fi Vjenna fil-31 ta’ Marzu 2005;
                           Modifikat l-aħħar permezz ta’ l-Iskambju ta’ Ittri datati l-10 ta’ Diċembru 2006.

                           —

                           Ftehim bejn il-Gvern tar-Renju tal-Belġju u l-Gvern ta’ l-Emirati Għarab Magħquda bil-għan li jistabbilixxu servizzi bl-ajru bejn u lil hinn mit-territorji rispettivi tagħhom iffirmat f’Abu Dhabi fil-5 ta’ Marzu 1990, minn hawn ‘il quddiem imsejjaħ “il-Ftehim Emirati Għarab Magħquda-Belġju” fl-Anness II;
                           Għandu jinqara flimkien mal-Memorandum ta’ Intendiment Kunfidenzjali magħmul fi Brussell fit-8 ta’ Lulju 1986;
                           Modifikat l-aħħar permezz ta’ l-Iskambju ta’ Ittri bid-dati tat-30 ta’ Jannar 2001 u l-20 ta’ Frar 2001.

                           —

                           Ftehim dwar is-Servizzi bl-Ajru bejn il-Gvern tar-Repubblika ta’ Ċipru u l-Gvern ta’ l-Emirati Għarab Magħquda ffirmat f’Abu Dhabi fis-7 ta’ Diċembru 1999, minn hawn ‘il quddiem imsejjaħ “il-Ftehim Emirati Għarab Magħquda-Ċipru” fl-Anness II;
                           Għandu jinqara flimkien mal-Minuti Miftiehma li saru f’Abu Dhabi fis-7 ta’ Diċembru 1999;
                           Supplimentat bil-Memorandum ta’ Intendiment magħmul f’Nikosija fit-23 ta’ Frar 2001;
                           Modifikat permezz tal-Memorandum ta’ Intendiment magħmul f’Dubaj fis-16 ta’ Ottubru 2002.

                           —

                           Ftehim dwar it-Trasport bl-Ajru bejn il-Gvern tar-Repubblika Ċeka u l-Gvern ta’ l-Emirati Għarab Magħquda ffirmat f’Abu Dhabi fil-15 ta’ Diċembru 2002, minn hawn ‘il quddiem imsejjaħ “il-Ftehim Emirati Għarab Magħquda-Repubblika Ċeka” fl-Anness II;
                           Għandu jinqara flimkien mal-Minuti Miftiehma li saru fi Praga fl-24 ta’ Novembru 1999.

                           —

                           Ftehim dwar is-Servizzi bl-Ajru bejn il-Gvern tar-Renju tad-Danimarka u l-Gvern ta’ l-Emirati Għarab Magħquda ffirmat f’Abu Dhabi fl-24 ta’ Frar 1999, minn hawn ‘il quddiem imsejjaħ “il-Ftehim inizjalat Emirati Għarab Magħquda-Danimarka” fl-Anness II;
                           Għandu jinqara flimkien mal-Memorandum ta’ Intendiment inizjalat f’Abu Dhabi fl-24 ta’ Frar 1999.

                           —

                           Ftehim dwar is-Servizzi bl-Ajru bejn il-Gvern tar-Repubblika tal-Finlandja u l-Gvern ta’ l-Emirati Għarab Magħquda inizjalat f’Ħelsinki fis-6 ta’ April 2004, minn hawn ‘il quddiem imsejjaħ “il-Ftehim Emirati Għarab Magħquda-Finlandja” fl-Anness II;
                           Għandu jinqara flimkien mal-Minuti Miftiehma li saru f’Ħelsinki fis-6 ta’ April 2004;
                           Għandu jinqara flimkien mal-Memorandum ta’ Intendiment Kunfidenzjali li sar f’Ħelsinki fis-6 ta’ April 2004.

                           —

                           Ftehim bejn il-Gvern tar-Repubblika Franċiża u l-Gvern ta’ l-Emirati Għarab Magħquda fir-rigward ta’ l-istabbiliment ta’ servizzi bl-ajru bejn u lil hinn mit-territorji rispettivi tagħhom iffirmat f’Pariġi fid-9 ta’ Settembru 1991, minn hawn ‘il quddiem imsejjaħ “il-Ftehim Emirati Għarab Magħquda-Franza” fl-Anness II;
                           Għandu jinqara flimkien mal-Memorandum ta’ Intendiment Kunfidenzjali li sar f’Pariġi fit-30 ta’ Ottubru 1986;
                           Għandu jinqara flimkien mal-Memorandum ta’ Intendiment li sar f’Pariġi fis-7 ta’ Ottubru 1997;
                           Supplimentat bil-Memorandum ta’ Intendiment magħmul f’Abu Dhabi fid-19 ta’ Settembru 2001;
                           Modifikat permezz tal-Memorandum ta’ Intendiment magħmul f’Pariġi fis-16 ta’ Settembru 2004;
                           Modifikat l-aħħar mill-Memorandum ta’ Intendiment magħmul f’Abu Dhabi fit-13 ta’ Diċembru 2006.

                           —

                           Ftehim dwar it-Trasport bl-Ajru bejn ir-Repubblika Federali tal-Ġermanja u l-Emirati Għarab Magħquda ffirmat f’Abu Dhabi fit-2 ta’ Marzu 1994, minn hawn ‘il quddiem imsejjaħ “il-Ftehim Emirati Għarab Magħquda-Ġermanja” fl-Anness II;
                           Suplimentat bil-Protokoll iffirmat f’Abu Dhabi fil-15 ta’ Ġunju 1998;
                           Għandu jinqara flimkien mal-Minuti Miftiehma magħmula f’Bonn fil-15 ta’ Ġunju 2000.

                           —

                           Ftehim bejn il-Gvern tar-Repubblika Ellenika u l-Gvern ta’ l-Emirati Għarab Magħquda bil-għan li jistabbilixxu servizzi bl-ajru bejn u lil hinn mit-territorji rispettivi tagħhom iffirmat f’Abu Dhabi fis-16 ta’ Diċembru 1991, minn hawn ‘il quddiem imsejjaħ “il-Ftehim Emirati Għarab Magħquda-Greċja” fl-Anness II;
                           Għandu jinqara flimkien mal-Memorandum ta’ Intendiment Kunfidenzjali li sar f’Ateni fis-6 ta’ Marzu 1987;
                           Modifikat permezz tal-Memorandum ta’ Intendiment magħmul f’Ateni fil-11 ta’ Frar 1998;
                           Għandu jinqara flimkien mal-Memorandum ta’ Intendiment magħmul f’Ateni fis-27 ta’ April 2004.

                           —

                           Ftehim bejn il-Gvern ta’ l-Irlanda u l-Gvern ta’ l-Emirati Għarab Magħquda dwar it-trasport bl-ajru inizjalat f’Dublin fit-28 ta’ Ġunju 1995, minn hawn ‘il quddiem imsejjaħ “il-Ftehim Emirati Għarab Magħquda-Irlanda” fl-Anness II;
                           Għandu jinqara flimkien mal-Memorandum ta’ Intendiment Kunfidenzjali li sar f’Dublin fit-28 ta’ Ġunju 1995.

                           —

                           Ftehim bejn il-Gvern tar-Repubblika Taljana u l-Gvern ta’ l-Emirati Għarab Magħquda bil-għan li jistabbilixxu servizzi bl-ajru bejn u lil hinn mit-territorji rispettivi tagħhom inizjalat f’Abu Dhabi fit-3 ta’ April 1991, minn hawn ‘il quddiem imsejjaħ “il-Ftehim Emirati Għarab Magħquda-Italja” fl-Anness II;
                           Għandu jinqara flimkien mal-Memorandum li sar f’Ruma fil-21 ta’ Frar 1989;
                           Modifikat permezz tal-Memorandum magħmul f’Ruma fl-10 ta’ Settembru 1991;
                           Modifikat permezz tal-Memorandum ta’ Intendiment magħmul f’Ruma fit-8 ta’ Novembru 1999;
                           Modifikat permezz tal-Memorandum ta’ Intendiment magħmul f’Ruma fl-4 ta’ Ġunju 2003;
                           Modifikat permezz tal-Memorandum ta’ Intendiment magħmul f’Dubaj fit-30 ta’ Marzu 2004;
                           Modifikat permezz tal-Memorandum ta’ Intendiment magħmul f’Ruma fit-13 ta’ Diċembru 2005.
                           Modifikat permezz ta’ l-Iskambju ta’ Ittri datat id-9 ta’ Jannar 2007 u t-8 ta’ Frar 2007;
                           Modifikat l-aħħar permezz ta’ l-Iskambju ta’ Ittri datat is-26 ta’ Settembru 2007 u s-27 ta’ Settembru 2007.

                           —

                           Ftehim dwar is-Servizzi bl-Ajru bejn il-Gvern tar-Repubblika tal-Latvja u l-Gvern ta’ l-Emirati Għarab Magħquda inizjalat f’Riga fit-13 ta’ Settembru 2005, minn hawn ‘il quddiem imsejjaħ “il-Ftehim Emirati Għarab Magħquda-Latvja” fl-Anness II;
                           Għandu jinqara flimkien mal-Memorandum ta’ Intendiment magħmul f’Riga fit-13 ta’ Settembru 2005.

                           —

                           Ftehim bejn il-Gvern tal-Gran Dukat tal-Lussemburgu u l-Gvern ta’ l-Emirati Għarab Magħquda bil-għan li jistabbilixxu servizzi bl-ajru bejn u lil hinn mit-territorji rispettivi tagħhom inizjalat fil-Lussemburgu fit-28 ta’ Novembru 1986, minn hawn ‘il quddiem imsejjaħ “il-Ftehim Emirati Għarab Magħquda-Lussemburgu” fl-Anness II;
                           Għandu jinqara flimkien mal-Memorandum ta’ Intendiment Kunfidenzjali magħmul fil-Lussemburgu fit-28 ta’ Novembru 1986.

                           —

                           Ftehim bejn il-Gvern tar-Repubblika ta’ Malta u l-Gvern ta’ l-Emirati Għarab Magħquda bil-għan li jistabbilixxu servizzi bl-ajru bejn u lil hinn mit-territorji rispettivi tagħhom inizjalat f’Abu Dhabi fis-26 ta’ Novembru 1991 u ffirmat fil-Belt Valletta fl-10 ta’ Novembru 1994, minn hawn ‘il quddiem imsejjaħ “il-Ftehim Emirati Għarab Magħquda-Malta” fl-Anness II;
                           Għandu jinqara flimkien mal-Memorandum ta’ Intendiment Kunfidenzjali magħmul f’Abu Dhabi fis-26 ta’ Novembu 1991;
                           Modifikat permezz tal-Memorandum ta’ Intendiment magħmul f’Malta fl-24 ta’ Settembru 2003.

                           —

                           Ftehim bejn ir-Renju ta’ l-Olanda u l-Gvern ta’ l-Emirati Għarab Magħquda bil-għan li jistabbilixxu servizzi bl-ajru bejn u lil hinn mit-territorji rispettivi tagħhom iffirmat f’Abu Dhabi fil-31 ta’ Lulju 1990, minn hawn ‘il quddiem imsejjaħ “il-Ftehim Emirati Għarab Magħquda-Olanda” fl-Anness II;
                           Għandu jinqara flimkien mal-Minuti Miftiehma u mal-Memorandum ta’ Intendiment Kunfidenzjali li sar fl-Aja fit-30 ta’ Lulju 1986;
                           Modifikat permezz tal-Memorandum ta’ Intendiment Kunfidenzjali magħmul f’Abu Dhabi fl-10 ta’ April 2000.

                           —

                           Ftehim bejn il-Gvern tar-Repubblika tal-Polonja u l-Gvern ta’ l-Emirati Għarab Magħquda bil-għan li jistabbilixxu servizzi bl-ajru bejn u lil hinn mit-territorji rispettivi tagħhom iffirmat f’Abu Dhabi fl-20 ta’ Novembru 1994, minn hawn ‘il quddiem imsejjaħ “il-Ftehim Emirati Għarab Magħquda-Polonja” fl-Anness II;
                           Għandu jinqara flimkien mal-Memorandum ta’ Intendiment Kunfidenzjali magħmul f’Varsavja fid-19 ta’ Mejju 1992;
                           Modifikat mill-addendum ta’ l-4 ta’ Settembru 2001 għall-Memorandum ta’ Intendiment Kunfidenzjali.

                           —

                           Ftehim dwar it-Trasport bl-Ajru bejn ir-Repubblika Portugiża u l-Emirati Għarab Magħquda inizjalat f’Liżbona fit-18 ta’ Mejju 2005, minn hawn ‘il quddiem imsejjaħ “il-Ftehim Emirati Għarab Magħquda-Portugall” fl-Anness II;
                           Għandu jinqara flimkien mal-Memorandum ta’ Intendiment magħmul f’Liżbona fit-18 ta’ Mejju 2005.

                           —

                           Ftehim dwar Servizzi bl-Ajru bejn ir-Repubblika tas-Slovenja u l-Emirati Għarab Magħquda inizjalat f’Ljubljana fis-16 ta’ Settembru 2005, minn hawn ‘il quddiem imsejjaħ “il-Ftehim Emirati Għarab Magħquda-Slovenja” fl-Anness II;
                           Għandu jinqara flimkien mal-Memorandum ta’ Intendiment magħmul f’Ljubljana fis-16 ta’ Settembru 2005.

                           —

                           Ftehim dwar Trasport bl-Ajru bejn ir-Renju ta’ Spanja u l-Emirati Għarab Magħquda inizjalat f’Madrid fis-17 ta’ Ottubru 2001, minn hawn ‘il quddiem imsejjaħ “il-Ftehim Emirati Għarab Magħquda-Spanja” fl-Anness II;
                           Għandu jinqara flimkien mal-Memorandum ta’ Intendiment magħmul f’Madrid fis-17 ta’ Ottubru 2001.

                           —

                           Ftehim dwar is-Servizzi bl-Ajru bejn il-Gvern tar-Renju ta’ l-Iżvezja u l-Gvern ta’ l-Emirati Għarab Magħquda inizjalat f’Abu Dhabi fl-24 ta’ Frar 1999, minn hawn ‘il quddiem imsejjaħ bħala “l-Ftehim inizjalat Emirati Għarab Magħquda-Żvezja” fl-Anness II.
                           Għandu jinqara flimkien mal-Memorandum ta’ Intendiment inizjalat f’Abu Dhabi fl-24 ta’ Frar 1999;

                           —

                           Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern ta’ l-Emirati Għarab Magħquda rigward servizzi bl-ajru ffirmat f’Abu Dhabi fit-2 ta’ Ġunju 2002, minn hawn ‘il quddiem imsejjaħ “il-Ftehim Emirati Għarab Magħquda-Renju Unit” fl-Anness II;
                           Għandu jinqara flimkien mal-Memorandum ta’ Intendiment li sar f’Dubai fis-26 ta’ Frar 1997;
                           Supplimentat bil-Memorandum ta’ Intendiment magħmul f’Londra u f’Abu Dhabi fis-16 ta’ Ġunju 2003 u d-29 ta’ Ġunju 2003 rispettivament.

               (b)

               Ftehim ta’ servizzi bl-ajru u arranġamenti oħra inizjalati jew iffirmati bejn l-Emirati Għarab Magħquda u l-Istati Membri tal-Komunità Ewropea li, dakinhar ta’ l-iffirmar ta’ dan il-Ftehim, ma kinux għadhom daħlu fis-seħħ u m’humiex qed jiġu applikati provviżorjament.

                           —

                           Ftehim bejn il-Gvern tar-Rumanija u l-Gvern ta’ l-Emirati Għarab Magħquda rigward servizzi bl-ajru ċivili inizjalat f’Abu Dhabi fit-8 ta’ Marzu 1989, minn hawn ‘il quddiem imsejjaħ “il-Ftehim Emirati Għarab Magħquda-Rumanija” fl-Anness 2;
                           Għandu jinqara flimkien mal-Memorandum ta’ Intendiment Kunfidenzjali li sar f’Abu Dhabi fit-8 ta’ Marzu 1989.

         ANNESS II
   LISTA TA’ L-ARTIKOLI LI JINSABU FIL-FTEHIM ELENKATI FL-ANNESS U MSEMMIJA FL-ARTIKOLI 2 SA 6 TA’ DAN IL-FTEHIM

               (a)

               Il-ħatra:

                           —

                           L-Artikolu 3, Paragrafi 2 u 4, tal-Ftehim Emirati Għarab Magħquda-Awstrija 1990;

                           —

                           L-Artikolu 3, Paragrafu 2 a) u b) tal-Ftehim Emirati Għarab Magħquda-Awstrija 2004;

                           —

                           L-Artikolu 4, Paragrafi 2 u 4 tal-Ftehim Emirati Għarab Magħquda-Belġju;

                           —

                           L-Artikolu 4, Paragrafi 2 u 4 tal-Ftehim Emirati Għarab Magħquda-Bulgarija;

                           —

                           L-Artikolu 3, Paragrafu 2 tal-Ftehim Emirati Għarab Magħquda-Ċipru;

                           —

                           L-Artikolu 3, Paragrafi 2 u 4 tal-Ftehim Emirati Għarab Magħquda-Repubblika Ċeka;

                           —

                           L-Artikolu 3, Paragrafi 2 u 4 tal-Ftehim inizjalat Emirati Għarab Magħquda-Danimarka;

                           —

                           L-Artikolu 3, Paragrafu 2 a) u b) tal-Ftehim Emirati Għarab Magħquda-Finlandja;

                           —

                           L-Artikolu 4, Paragrafi 2 u 4 tal-Ftehim Emirati Għarab Magħquda-Franza;

                           —

                           L-Artikolu 3, Paragrafu 3 tal-Ftehim Emirati Għarab Magħquda-Ġermanja;

                           —

                           L-Artikolu 4, Paragrafu 2 a) u b) tal-Ftehim Emirati Għarab Magħquda-Ġreċja;

                           —

                           L-Artikolu 3, Paragrafu 3 tal-Ftehim Emirati Għarab Magħquda-Irlanda;

                           —

                           L-Artikolu 4, Paragrafu 2 a) u b) tal-Ftehim Emirati Għarab Magħquda-Italja;

                           —

                           L-Artikolu 3, Paragrafu 2 a) u b) tal-Ftehim Emirati Għarab Magħquda-Latvja;

                           —

                           L-Artikolu 4, Paragrafi 2 u 4 tal-Ftehim Emirati Għarab Magħquda-Lussemburgu;

                           —

                           L-Artikolu 3, Paragrafi 2 u 4 tal-Ftehim Emirati Għarab Magħquda-Malta;

                           —

                           L-Artikolu 4, Paragrafi 4.2 u 4.4 tal-Ftehim Emirati Għarab Magħquda-Olanda;

                           —

                           L-Artikolu 3, Paragrafi 2 u 4 tal-Ftehim Emirati Għarab Magħquda-Polonja;

                           —

                           L-Artikolu 3, Paragrafu 2 a) u b) tal-Ftehim Emirati Għarab Magħquda-Portugall;

                           —

                           L-Artikolu 3, Paragrafi 2 u 4 tal-Ftehim Emirati Għarab Magħquda-Rumanija;

                           —

                           L-Artikolu 3, Paragrafu 2 a) u b) tal-Ftehim Emirati Għarab Magħquda-Slovenja;

                           —

                           L-Artikolu 3, Paragrafi 2 u 4 tal-Ftehim Emirati Għarab Magħquda-Spanja;

                           —

                           L-Artikolu 3, Paragrafi 2 u 4 tal-Ftehim inizjalat Emirati Għarab Magħquda-Żvezja;

                           —

                           L-Artikolu 4, Paragrafi 2 u 4 tal-Ftehim Emirati Għarab Magħquda-Renju Unit.

               (b)

               Rifjut, revoka, sospensjoni jew limitazzjoni ta’ l-awtorizzazzjonijiet jew il-permessi:

                           —

                           L-Artikolu 4, Paragrafu 1 a), tal-Ftehim Emirati Għarab Magħquda-Awstrija 1990;

                           —

                           L-Artikolu 4, Paragrafu 1 a) u b) tal-Ftehim Emirati Għarab Magħquda-Awstrija 2004;

                           —

                           L-Artikolu 5, Paragrafu 1 a) tal-Ftehim Emirati Għarab Magħquda-Belġju;

                           —

                           L-Artikolu 5, Paragrafu 1 a) tal-Ftehim Emirati Għarab Magħquda-Bulgarija;

                           —

                           L-Artikolu 4, Paragrafu 1 a) tal-Ftehim Emirati Għarab Magħquda-Ċipru;

                           —

                           L-Artikolu 4, Paragrafu 1 b) tal-Ftehim Emirati Għarab Magħquda-Repubblika Ċeka;

                           —

                           L-Artikolu 4, Paragrafu 1 a) tal-Ftehim inizjalat Emirati Għarab Magħquda-Danimarka;

                           —

                           L-Artikolu 4, Paragrafu 1 a) u b) tal-Ftehim Emirati Għarab Magħquda-Finlandja;

                           —

                           L-Artikolu 5, Paragrafu 1 a) tal-Ftehim Emirati Għarab Magħquda-Franza;

                           —

                           L-Artikolu 4, Paragrafu 1 tal-Ftehim Emirati Għarab Magħquda-Ġermanja;

                           —

                           L-Artikolu 5, Paragraf 1 a) u b) u 2 tal-Ftehim Emirati Għarab Magħquda-Ġreċja;

                           —

                           L-Artikolu 3, Paragrafu 5 tal-Ftehim Emirati Għarab Magħquda-Irlanda;

                           —

                           L-Artikolu 5, Paragrafu 1 a) u b) tal-Ftehim Emirati Għarab Magħquda-Italja;

                           —

                           L-Artikolu 4, Paragrafi 1 a) u b), u 3 a) u b) tal-Ftehim Emirati Għarab Magħquda-Latvja;

                           —

                           L-Artikolu 5, Paragrafu 1 a) tal-Ftehim Emirati Għarab Magħquda-Lussemburgu;

                           —

                           L-Artikolu 4, Paragrafu 1 a) tal-Ftehim Emirati Għarab Magħquda-Malta;

                           —

                           L-Artikolu 5, Paragrafu 5.1.1 tal-Ftehim Emirati Għarab Magħquda-Olanda;

                           —

                           L-Artikolu 4, Paragrafu 1 a) tal-Ftehim Emirati Għarab Magħquda-Polonja;

                           —

                           L-Artikolu 4, Paragrafu 1 a) u b) tal-Ftehim Emirati Għarab Magħquda-Portugall;

                           —

                           L-Artikolu 4, Paragrafu 1 a) tal-Ftehim Emirati Għarab Magħquda-Rumanija;

                           —

                           L-Artikolu 4, Paragraf 1 a) u b), u 3 tal-Ftehim Emirati Għarab Magħquda-Slovenja;

                           —

                           L-Artikolu 4, Paragrafu 1 a) tal-Ftehim Emirati Għarab Magħquda-Spanja;

                           —

                           L-Artikolu 4, Paragrafu 1 a) tal-Ftehim inizjalat Emirati Għarab Magħquda-Żvezja;

                           —

                           L-Artikolu 5, Paragrafu 1 a) tal-Ftehim Emirati Għarab Magħquda-Renju Unit.

               (ċ)

               Sikurezza:

                           —

                           L-Artikolu 6 tal-Ftehim Emirati Għarab Magħquda-Awstrija 2004;

                           —

                           L-Artikolu 7 tal-Ftehim Emirati Għarab Magħquda-Repubblika Ċeka;

                           —

                           L-Artikolu 14 tal-Ftehim inizjalat Emirati Għarab Magħquda-Danimarka;

                           —

                           L-Artikolu 12 tal-Ftehim Emirati Għarab Magħquda-Finlandja;

                           —

                           L-Artikolu 11a tal-Ftehim Emirati Għarab Magħquda-Ġermanja;

                           —

                           L-Artikolu 9bis tal-Ftehim Emirati Għarab Magħquda-Greċja;

                           —

                           L-Artikolu 6 tal-Ftehim Emirati Għarab Magħquda-Latvja;

                           —

                           L-Artikolu 8bis tal-Ftehim Emirati Għarab Magħquda-Malta;

                           —

                           L-Artikolu 17 tal-Ftehim Emirati Għarab Magħquda-Olanda;

                           —

                           L-Artikolu 14 tal-Ftehim Emirati Għarab Magħquda-Portugall;

                           —

                           L-Artikolu 14 tal-Ftehim Emirati Għarab Magħquda-Slovenja;

                           —

                           L-Artikolu 11 tal-Ftehim Emirati Għarab Magħquda-Spanja;

                           —

                           L-Artikolu 14 tal-Ftehim inizjalat Emirati Għarab Magħquda-Żvezja;

                           —

                           L-Artikolu 10 tal-Ftehim Emirati Għarab Magħquda-Renju Unit.

               (d)

               It-tassazzjoni tal-karburant għall-avjazzjoni:

                           —

                           L-Artikolu 7 tal-Ftehim Emirati Għarab Magħquda-Awstrija 1990;

                           —

                           L-Artikolu 9 tal-Ftehim Emirati Għarab Magħquda-Awstrija 2004;

                           —

                           L-Artikolu 6 tal-Ftehim Emirati Għarab Magħquda-Belġju;

                           —

                           L-Artikolu 6 tal-Ftehim Emirati Għarab Magħquda-Bulgarija;

                           —

                           L-Artikolu 6 tal-Ftehim Emirati Għarab Magħquda-Ċipru;

                           —

                           L-Artikolu 8 tal-Ftehim Emirati Għarab Magħquda-Repubblika Ċeka;

                           —

                           L-Artikolu 6 tal-Ftehim inizjalat Emirati Għarab Magħquda-Danimarka;

                           —

                           L-Artikolu 6 tal-Ftehim Emirati Għarab Magħquda-Finlandja;

                           —

                           L-Artikolu 6 tal-Ftehim Emirati Għarab Magħquda-Franza;

                           —

                           L-Artikolu 6 tal-Ftehim Emirati Għarab Magħquda-Ġermanja;

                           —

                           L-Artikolu 6 tal-Ftehim Emirati Għarab Magħquda-Greċja;

                           —

                           L-Artikolu 11 tal-Ftehim Emirati Għarab Magħquda-Irlanda;

                           —

                           L-Artikolu 6 tal-Ftehim Emirati Għarab Magħquda-Italja;

                           —

                           L-Artikolu 9 tal-Ftehim Emirati Għarab Magħquda-Latvja;

                           —

                           L-Artikolu 6 tal-Ftehim Emirati Għarab Magħquda-Lussemburgu;

                           —

                           L-Artikolu 5 tal-Ftehim Emirati Għarab Magħquda-Malta;

                           —

                           L-Artikolu 7 tal-Ftehim Emirati Għarab Magħquda-Olanda;

                           —

                           L-Artikolu 6 tal-Ftehim Emirati Għarab Magħquda-Polonja;

                           —

                           L-Artikolu 6 tal-Ftehim Emirati Għarab Magħquda-Portugall;

                           —

                           L-Artikolu 9 tal-Ftehim Emirati Għarab Magħquda-Rumanija;

                           —

                           L-Artikolu 6 tal-Ftehim Emirati Għarab Magħquda-Slovenja;

                           —

                           L-Artikolu 5 tal-Ftehim Emirati Għarab Magħquda-Spanja;

                           —

                           L-Artikolu 6 tal-Ftehim inizjalat Emirati Għarab Magħquda-Żvezja;

                           —

                           L-Artikolu 8 tal-Ftehim Emirati Għarab Magħquda-Renju Unit.

               (e)

               Tariffi għat-trasport fi ħdan il-Komunità Ewropea:

                           —

                           L-Artikolu 9 tal-Ftehim Emirati Għarab Magħquda-Awstrija 1990;

                           —

                           L-Artikolu 12 tal-Ftehim Emirati Għarab Magħquda-Awstrija 2004;

                           —

                           L-Artikolu 11 tal-Ftehim Emirati Għarab Magħquda-Belġju;

                           —

                           L-Artikolu 11 tal-Ftehim Emirati Għarab Magħquda-Bulgarija;

                           —

                           L-Artikolu 13 tal-Ftehim Emirati Għarab Magħquda-Ċipru;

                           —

                           L-Artikolu 12 tal-Ftehim Emirati Għarab Magħquda-Repubblika Ċeka;

                           —

                           L-Artikolu 10 tal-Ftehim inizjalat Emirati Għarab Magħquda-Danimarka;

                           —

                           L-Artikolu 8 tal-Ftehim Emirati Għarab Magħquda-Finlandja;

                           —

                           L-Artikolu 12 tal-Ftehim Emirati Għarab Magħquda-Franza;

                           —

                           L-Artikolu 10 tal-Ftehim Emirati Għarab Magħquda-Ġermanja;

                           —

                           L-Artikolu 11 tal-Ftehim Emirati Għarab Magħquda-Greċja;

                           —

                           L-Artikolu 6 tal-Ftehim Emirati Għarab Magħquda-Irlanda;

                           —

                           L-Artikolu 12 tal-Ftehim Emirati Għarab Magħquda-Italja;

                           —

                           L-Artikolu 12 tal-Ftehim Emirati Għarab Magħquda-Latvja;

                           —

                           L-Artikolu 11 tal-Ftehim Emirati Għarab Magħquda-Lussemburgu;

                           —

                           L-Artikolu 10 tal-Ftehim Emirati Għarab Magħquda-Malta;

                           —

                           L-Artikolu 6 tal-Ftehim Emirati Għarab Magħquda-Olanda;

                           —

                           L-Artikolu 9 tal-Ftehim Emirati Għarab Magħquda-Polonja;

                           —

                           L-Artikolu 18 tal-Ftehim Emirati Għarab Magħquda-Portugall;

                           —

                           L-Artikolu 13 tal-Ftehim Emirati Għarab Magħquda-Rumanija;

                           —

                           L-Artikolu 18 tal-Ftehim Emirati Għarab Magħquda-Slovenja;

                           —

                           L-Artikolu 7 tal-Ftehim Emirati Għarab Magħquda-Spanja;

                           —

                           L-Artikolu 10 tal-Ftehim inizjalat Emirati Għarab Magħquda-Żvezja;

                           —

                           L-Artikolu 7 tal-Ftehim Emirati Għarab Magħquda-Renju Unit.

         ANNESS III
   LISTA TA’ STATI OĦRA MSEMMIJA FL-ARTIKOLU 2 TA’ DAN IL-FTEHIM

               (a)

               Ir-Repubblika ta’ l-Islanda (taħt il-Ftehim dwar iż-Żona Ekonomika Ewropea);

               (b)

               Il-Prinċipat tal-Liechtenstein (taħt il-Ftehim dwar iż-Żona Ekonomika Ewropea);

               (ċ)

               Ir-Renju tan-Norveġja (taħt il-Ftehim dwar iż-Żona Ekonomika Ewropea);

               (d)

               Il-Konfederazzjoni Svizzera (taħt il-Ftehim bejn il-Komunità Ewropea u l-Konfederazzjoni Svizzera dwar it-Trasport ta’ l-Ajru).


title: Deċiżjoni tal-Kunsill 2011/640/PESK tat-12 ta’ Lulju 2011 dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tal-Mawrizju dwar il-kondizzjonijiet tat-trasferiment ta’ pirati ssuspettati u proprjetà ssekwestrata assoċjata mill-forza navali mmexxija mill-Unjoni Ewropea lejn ir-Repubblika tal-Mawrizju u dwar il-kondizzjonijiet tal-pirati ssuspettati wara t-trasferiment

text:
               30.9.2011

               MT

               Il-Ġurnal Uffiċjali tal-Unjoni Ewropea

               L 254/1

         DEĊIŻJONI TAL-KUNSILL 2011/640/PESK
   tat-12 ta’ Lulju 2011
   dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tal-Mawrizju dwar il-kondizzjonijiet tat-trasferiment ta’ pirati ssuspettati u proprjetà ssekwestrata assoċjata mill-forza navali mmexxija mill-Unjoni Ewropea lejn ir-Repubblika tal-Mawrizju u dwar il-kondizzjonijiet tal-pirati ssuspettati wara t-trasferiment
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 37 tiegħu, u t-Trattat dwar il-Funzjonament tal-Unjoni Ewropea, u b’mod partikolari l-Artikolu 218(5) u (6) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (“RGħ”),
   Billi:

               (1)

               Fit-2 ta’ Ġunju 2008, il-Kunsill tas-Sigurtà tan-Nazzjonijiet Uniti (KSNU) adotta r-Riżoluzzjoni 1816 (2008) li titlob lill-Istati kollha sabiex jikkoperaw fid-determinazzjoni tal-ġurisdizzjoni, u fl-investigazzjoni u l-prosekuzzjoni ta’ persuni responsabbli għall-atti ta’ piraterija u ta’ serq bl-użu tal-armi fil-baħar ‘il barra mix-xtut tas-Somalja. Dawk id-dispożizzjonijiet ġew affermati mill-ġdid b’Riżoluzzjonijiet sussegwenti tal-KSNU.

               (2)

               Fl-10 ta’ Novembru 2008, il-Kunsill adotta l-Azzjoni Konġunta 2008/851/PESK dwar operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (1) (operazzjoni “Atalanta”).

               (3)

               L-Artikolu 12 tal-Azzjoni Konġunta 2008/851/PESK jipprevedi li persuni ssuspettati li kellhom l-intenzjoni li jwettqu, li qed iwettqu jew li wettqu atti ta’ piraterija jew ta’ serq bl-użu tal-armi fl-ilmijiet territorjali tas-Somalja, li jiġu arrestati u miżmuma, bil-ħsieb tal-prosekuzzjoni tagħhom, u l-proprjetà li tkun intużat biex jitwettqu dawn l-atti, jistgħu jiġu trasferiti fi Stat terz li jixtieq jeżerċita l-ġurisdizzjoni tiegħu fuq il-persuni u l-proprjetà msemmijin hawn fuq, dment li l-kondizzjonijiet għat-trasferiment kienu maqbula ma’ dak l-Istat terz b’mod konsistenti mal-liġi internazzjonali rilevanti, notevolment il-liġi internazzjonali dwar id-drittijiet tal-bniedem, sabiex jiġi garantit b’mod partikolari li ħadd ma jkun soġġett għall-piena tal-mewt, għat-tortura jew għal kwalunkwe trattament krudili, inuman jew degradanti.

               (4)

               Wara l-adozzjoni ta’ Deċiżjoni mill-Kunsill fit-22 ta’ Marzu 2010 li tawtorizza l-ftuħ tan-negozjati, ir-RGħ, f’konformità mal-Artikolu 37 TUE, innegozjat Ftehim bejn l-Unjoni Ewropea u r-Repubblika tal-Mawrizju dwar il-kondizzjonijiet tat-trasferiment ta’ pirati ssuspettati u proprjetà ssekwestrata assoċjata mill-forza navali mmexxija mill-Unjoni Ewropea lejn ir-Repubblika tal-Mawrizju u dwar il-kondizzjonijiet tal-pirati ssuspettati wara t-trasferiment (“il-Ftehim”).

               (5)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tal-Mawrizju dwar il-kondizzjonijiet tat-trasferiment ta’ pirati ssuspettati u proprjetà ssekwestrata assoċjata mill-forza navali mmexxija mill-Unjoni Ewropea lejn ir-Repubblika tal-Mawrizju u dwar il-kondizzjonijiet tal-pirati ssuspettati wara t-trasferiment (“il-Ftehim”) huwa b’dan approvat f’isem l-Unjoni.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat biex jinnomina l-persuna jew il-persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Il-President tal-Kunsill, f’isem l-Unjoni, għandu jagħti n-notifika prevista fl-Artikolu 11(1) tal-Ftehim (2).
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-12 ta’ Lulju 2011.

            Għall-Kunsill

            Il-President

         J. VINCENT-ROSTOWSKI

      (1)  ĠU L 301, 12.11.2008, p. 33.

      (2)  Id-data tad-dħul fis-seħħ tal-Ftehim ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.
    ---documentbreak---

               30.9.2011

               MT

               Il-Ġurnal Uffiċjali tal-Unjoni Ewropea

               L 254/3

         TRADUZZJONI
   FTEHIM
   bejn l-Unjoni Ewropea u r-Repubblika tal-Mawrizju dwar il-kondizzjonijiet tat-trasferiment ta’ pirati ssuspettati u proprjetà ssekwestrata assoċjata mill-forza navali mmexxija mill-Unjoni Ewropea lejn ir-Repubblika tal-Mawrizju u dwar il-kondizzjonijiet tal-pirati ssuspettati wara t-trasferiment
   L-UNJONI EWROPEA (UE),
   minn naħa waħda, u
   IR-REPUBBLIKA TAL-MAWRIZJU,
   minn hawn ‘il quddiem imsejħa “il-Mawrizju”,
   min-naħa l-oħra,
   Minn hawn ‘il quddiem imsejħin flimkien il-“Partijiet”,
   WARA LI KKUNSIDRAW:
   Ir-Riżoluzzjonijiet tal-Kunsill tas-Sigurtà tan-Nazzjonijiet Uniti (NU) (UNSCR) 1814 (2008), 1838 (2008), 1846 (2008), 1851 (2008) u r-riżoluzzjonijiet suċċessivi tal-KSNU,
   Il-Konvenzjoni tan-Nazzjonijiet Uniti dwar il-Liġi tal-Baħar (UNCLOS) tal-1982, b’mod partikolari l-Artikoli 100 sa 107 u l-Artikolu 110 tagħha,
   L-Azzjoni Konġunta tal-Kunsill tal-UE 2008/851/PESK tal-10 ta’ Novembru 2008 dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (1) (Operazzjoni EUNAVFOR Atalanta), kif emendata bid-Deċiżjoni tal-Kunsill 2009/907/PESK tat-8 ta’ Diċembru 2009 (2),
   Il-Liġi Internazzjonali dwar id-Drittijiet tal-Bniedem, inkluż il-Patt Internazzjonali dwar id-Drittijiet Ċivili u Politiċi tal-1966, u l-Konvenzjoni kontra t-Tortura u Trattament jew Pieni Krudili, Inumani jew Degradanti Oħra tal-1984,
   li dan il-Ftehim ma jaffettwax id-drittijiet u l-obbligi tal-Partijiet skont ftehimiet internazzjonali u strumenti oħrajn li jistabbilixxu qrati u tribunali internazzjonali, inkluż l-Istatut tal-Qorti Kriminali Internazzjonali,
   LAĦQU FTEHIM KIF ĠEJ:
   Artikolu 1
   Għan
   Dan il-Ftehim jiddefinixxi l-kondizzjonijiet u l-modalitajiet għal

               (a)

               it-trasferiment ta’ persuni ssuspettati li ppruvaw iwettqu, li qed iwettqu jew li wettqu atti ta’ piraterija fiż-żona ta’ operazzjoni tal-EUNAVFOR, fl-ibħra internazzjonali tal-Mawrizju, il-Madagaskar, il-Gżejjer Komoros, is-Seychelles u l-Gżira ta’ Réunion, u miżmuma mill-EUNAVFOR;

               (b)

               it-trasferiment ta’ proprjetà assoċjata ssekwestrata mill-EUNAVFOR mill-EUNAVFOR lejn il-Mawrizju, u

               (c)

               it-trattament tal-persuni ttrasferiti.

         Artikolu 2
   Definizzjonijiet
   Għall-finijiet ta’ dan il-Ftehim:

               (a)

               “forza navali mmexxija mill-Unjoni Ewropea (EUNAVFOR)” għandha tfisser il-kwartieri ġenerali militari tal-UE u l-kontinġenti nazzjonali li jikkontribwixxu għall-operazzjoni “Atalanta” tal-EU, il-bastimenti, l-inġenji tal-ajru u l-assi tagħhom;

               (b)

               “Operazzjoni” għandha tfisser it-tħejjija, l-istabbiliment, it-twettiq u l-appoġġ tal-missjoni militari stabbilita mill-Azzjoni Konġunta tal-Kunsill tal-UE 2008/851/PESK u/jew is-suċċessuri tagħha;

               (c)

               “kontinġenti nazzjonali” għandha tfisser l-unitajiet u l-bastimenti li jappartjenu lill-Istati Membri tal-Unjoni Ewropea u, kif indikat mill-UE, lill-Istati l-oħrajn li jipparteċipaw fl-operazzjoni;

               (d)

               “Stat Mittenti” għandha tfisser Stat li jipprovdi kontinġent nazzjonali għall-EUNAVFOR;

               (e)

               “piraterija” għandha tfisser piraterija kif definita fl-Artikolu 101 tal-UNCLOS;

               (f)

               “persuna ttrasferita” għandha tfisser kwalunke persuna ssuspettata li ppruvat twettaq, li qiegħda twettaq jew li wettqet atti ta piraterija ttrasferita mill-EUNAVFOR lejn il-Mawrizju skont dan il-Ftehim.

         Artikolu 3
   Prinċipji ġenerali
   1.   Il-Mawrizju jista’ jaċċetta, fuq talba mill-EUNAVFOR, it-trasferiment ta’ persuni miżmuma mill-EUNAVFOR b’konnessjoni ma’ piraterija u proprjetà assoċjata ssekwestrata mill-EUNAVFOR u jressaq lil tali persuni u proprjetà lill-awtoritajiet kompetenti tiegħu għall-fini ta’ investigazzjoni u prosekuzzjoni. Il-ftehim dwar l-aċċettazzjoni ta’ konsenja proposta ser isir fuq il-bażi ta’ każ b’każ mill-Mawrizju, b’kont meħud taċ-ċirkostanzi rilevanti kollha inkluż il-post tal-inċident.
   2.   L-EUNAVFOR għandha tittrasferixxi persuni lill-awtoritajiet kompetenti tal-infurzar tal-liġi tal-Mawrizju biss.
   3.   It-trasferiment ma għandux jitwettaq qabel l-awtoritajiet kompetenti tal-infurzar tal-liġi tal-Mawrizju jiddeċiedu fi żmien 5 ijiem ta’ ħidma mid-data tar-riċeviment tal-provi kif mibgħuta mill-EUNAVFOR li hemm prospetti raġonevoli li tkun assigurata kundanna tal-persuni miżmuma mill-EUNAVFOR.
   4.   Id-deċiżjoni dwar jekk hemmx prospetti raġonevoli li tkun assigurata kundanna għandha tittieħed mill-awtoritajiet kompetenti tal-infurzar tal-liġi tal-Mawrizju abbażi tal-provi mibgħuta mill-EUNAVFOR permezz tal-kanali ta’ komunikazzjoni rilevanti.
   5.   Kwalunkwe persuna ttrasferita għandha tiġi ttrattata b’mod uman u f’konformità mal-obbligi internazzjonali tad-drittijiet tal-bniedem, inkorporati fil-Kostituzzjoni tal-Mawrizju, inklużi l-projbizzjoni tat-tortura u t-trattament jew il-piena krudili, inumana u degradanti, il-projbizzjoni ta’ detenzjoni arbitrarja u f’konformità mar-rekwiżit għal proċess ġust.
   Artikolu 4
   Trattament, prosekuzzjoni u proċess ta’ persuni ttrasferiti
   1.   F’konformità mal-obbligi internazzjonali tad-drittijiet tal-bniedem, minquxa fil-Kostituzzjoni tal-Mawrizju, kwalunkwe persuna ttrasferita għandha tiġi ttrattata b’mod uman u ma għandhiex tkun soġġetta għal tortura jew trattament jew piena krudili, inumana jew degradanti, għandha tirċievi alloġġ, ikel u aċċess għal kura medika adegwati u għandha tkun tista’ tosserva r-reliġjon tagħha.
   2.   Kwalunkwe persuna ttrasferita għandha titressaq fil-pront quddiem imħallef jew uffiċjal ieħor awtorizzat mil-liġi biex jeżerċita setgħa ġudizzjarja, li għandu jiddeċiedi mingħajr dewmien dwar il-legalità tad-detenzjoni tagħha u għandu jordna r-rilaxx tagħha jekk id-detenzjoni ma tkunx ġustifikata.
   3.   Kwalunkwe persuna ttrasferita għandha tkun intitolata għal proċess fi żmien raġonevoli jew għal rilaxx.
   4.   Fid-determinazzjoni ta’ kwalunkwe akkuża kriminali kontriha, kwalunkwe persuna ttrasferita għandha tkun intitolata għal smigħ ġust u pubbliku minn tribunal kompetenti, indipendenti u imparzjali stabbilit mil-liġi.
   5.   Kwalunkwe persuna ttrasferita akkużata b’reat kriminali għandha titqies innoċenti sakemm jitressqu provi li juru li hija ħatja skont il-liġi.
   6.   Fid-determinazzjoni ta’ kwalunkwe akkuża kriminali kontriha, kull persuna ttrasferita għandha tkun intitolata għall-garanziji minimi li ġejjin, f’ugwaljanza sħiħa:

               (a)

               li tkun infurmata fil-pront u fid-dettall b’lingwa li tifhem bin-natura u l-kaġun tal-akkuża miġjuba kontriha;

               (b)

               li jkollha żmien u faċilitajiet adegwati għat-tħejjija tad-difiża tagħha u li tikkomunika ma’ avukat tal-għażla tagħha;

               (c)

               li l-proċess tagħha jinstema’ mingħajr dewmien bla bżonn;

               (d)

               li l-proċess jinstema’ fil-preżenza tagħha, u li tiddefendi ruħha personalment jew permezz ta’ assistenza legali tal-għażla tagħha; li tkun infurmata, jekk ma għandhiex assistenza legali, b’dan id-dritt; u li jkollha assistenza legali assenjata lilha, fi kwalunkwe każ fejn l-interessi tal-ġustizzja jeħtieġu dan, u mingħajr ħlas mingħandha fi kwalunkwe każ bħal dan jekk ma jkollhiex mezzi suffiċjenti sabiex tħallas għaliha;

               (e)

               li teżamina, jew tiġi eżaminata għaliha, l-evidenza kollha kontriha, inklużi affidavits tax- xhieda li wettqu l-arrest, u li tikseb l-attendenza u l-eżami tax-xhieda f’isimha bl-istess kondizzjonijiet bħal dawk tax-xhieda kontriha;

               (f)

               li jkollha assistenza mingħajr ħlas ta’ interpretu jekk hija ma tkunx tifhem jew titkellem il-lingwa użata fil-qorti;

               (g)

               li ma tkunx sfurzata tixhed kontriha stess jew tammetti l-ħtija.

         7.   Kwalunkwe persuna ttrasferita li tiġi kkundannata għal delitt għandha jkollha d-dritt għal reviżjoni tal-kundanna u s-sentenza tagħha, jew appell kontriha, fi tribunal ogħla f’konformità mal-liġi tal-Mawrizju.
   8.   Il-Mawrizju jista’, wara konsultazzjoni mal-UE, jittrasferixxi tali persuni kkundannati u li qed jiskontaw sentenza fil-Mawrizju lejn Stat ieħor li jiggarantixxi r-rispett tal-istandards tad-drittijiet tal-bniedem imsemmija hawn fuq, bil-għan li jiskontaw il-bqija tas-sentenza f’dak l-Istat l-ieħor. Fil-każ ta’ tħassib serju dwar is-sitwazzjoni tad-drittijiet tal-bniedem f’dak l-Istat l-ieħor, ma għandu jseħħ l-ebda trasferiment qabel ma tkun instabet soluzzjoni sodisfaċenti permezz ta’ konsultazzjonijiet bejn il-Partijiet biex ikun indirizzat it-tħassib espress.
   Artikolu 5
   Piena tal-mewt
   Ebda persuna ttrasferita ma għandha, f’konformità mal-Att dwar l-Abolizzjoni tal-Piena tal-Mewt tal-Mawrizju, tiġi akkużata b’reat soġġett għall-piena tal-mewt, tiġi kkundannata għall-mewt jew tkun soġġetta għal applikazzjoni tal-piena tal-mewt.
   Artikolu 6
   Reġistri u notifiki
   1.   Kwalunkwe trasferiment għandu jkun is-suġġett ta’ dokument adatt iffirmat minn rappreżentant tal-EUNAVFOR u rappreżentant tal-awtoritajiet kompetenti tal-Mawrizju tal-infurzar tal-liġi.
   2.   L-EUNAVFOR għandha tipprovdi reġistri tad-detenzjoni lill-Mawrizju fir-rigward ta’ kwalunkwe persuna ttrasferita. Dawn ir-reġistri għandhom jinkludu, sakemm huwa possibbli, il-kondizzjoni fiżika tal-persuna ttrasferita waqt id-detenzjoni, il-ħin tat-trasferiment lill-awtoritajiet tal-Mawrizju, ir-raġuni għad-detenzjoni tagħha, il-ħin u l-post tal-bidu tad-detenzjoni tagħha, u kwalunkwe deċiżjoni li ttieħdet fir-rigward tad-detenzjoni tagħha.
   3.   Il-Mawrizju għandu jkun responsabbli biex iżomm reġistru preċiż tal-persuni ttrasferiti kollha, inkluż iżda mhux limitat għaż-żamma ta’ reġistri dwar kwalunkwe proprjetà ssekwestrata, il-kondizzjoni fiżika tal-persuni, il-post fejn huma miżmuma f’detenzjoni, kwalunkwe akkuża kontrihom u kwalunkwe deċiżjoni sinifikanti li ttieħdet matul il-prosekuzzjoni u l-proċess tagħhom.
   4.   Dawn ir-reġistri għandhom ikunu disponibbli għar-rappreżentanti tal-UE u tal-EUNAVFOR fuq talba bil-miktub lill-Ministru tal-Affarijiet Barranin tal-Mawrizju.
   5.   Barra minn hekk, il-Mawrizju għandu jinnotifika lill-UE u l-EUNAVFOR bil-post tad-detenzjoni ta’ kwalunkwe persuna ttrasferita skont dan il-Ftehim, bi kwalunkwe deterjorament tal-kondizzjoni fiżika tagħha u bi kwalunkwe allegazzjoni ta’ trattament mhux adatt. Ir-rappreżentanti tal-UE u tal-EUNAVFOR għandhom ikollhom aċċess għal kwalunkwe persuna ttrasferita skont dan il-Ftehim sakemm tali persuni jkunu arrestati u għandhom ikunu intitolati li jinterrogawhom.
   6.   Fuq talba tagħhom, l-aġenziji umanitarji nazzjonali u internazzjonali għandhom jitħallew iżuru lill-persuni ttrasferiti skont dan il-Ftehim.
   7.   Sabiex ikun żgurat li l-EUNAVFOR tkun tista’ tipprovdi assistenza f’waqtha lill-Mawrizju bl-attendenza ta’ xhieda mill-EUNAVFOR u l-provvediment ta’ evidenza rilevanti, il-Mawrizju għandu jinnotifika lill-EUNAVFOR bl-intenzjoni tiegħu li jibda proċedimenti ta’ proċess kriminali kontra kwalunkwe persuna ttrasferita u l-iskeda ta’ żmien għall-provvediment tal-evidenza, u s-smigħ tal-evidenza.
   Artikolu 7
   Assistenza mill-UE u l-EUNAVFOR
   1.   L-EUNAVFOR, bil-mezzi u l-kapaċitajiet tagħha, għandha tipprovdi l-assistenza kollha lill-Mawrizju bil-ħsieb tal-investigazzjoni u l-prosekuzzjoni tal-persuni ttrasferiti.
   2.   B’mod partikolari, l-EUNAVFOR għandha:

               (a)

               tikkonsenja r-reġistri tad-detenzjoni mfassla skont l-Artikolu 6(2) ta’ dan il-Ftehim;

               (b)

               tipproċessa kull evidenza skont ir-rekwiżiti tal-awtoritajiet kompetenti tal-Mawrizju kif miftiehem fl-arranġamenti tal-implimentazzjoni deskritti fl-Artikolu 10;

               (c)

               tipproduċi dikjarazzjonijiet jew affidavits ta’ xhieda tal-EUNAVFOR involuti fi kwalunkwe inċident marbut mat-trasferiment ta’ persuni skont dan l-Arranġament;

               (d)

               tistinka biex tipproduċi dikjarazzjonijiet ta’ xhieda jew affidavits minn xhieda oħra li mhumiex fil-Mawrizju;

               (e)

               tippriżerva jew tikkonsenja l-proprjetà ssekwestrata rilevanti kollha, xbihat, ritratti jew kwalunkwe oġġett ta’ valur evidenzjali fil-pussess tal-EUNAVFOR;

               (f)

               tiżgura l-attendenza tax-xhieda li jappartjenu għall-EUNAVFOR, fejn meħtieġ, għall-iskop li tingħata evidenza fil-Qorti (jew permezz ta’ kollegament dirett bit-TV jew kwalunwe mezz teknoloġoku ieħor approvat) waqt il-proċess;

               (g)

               tiffaċilita l-attendenza ta’ xhieda oħra, fejn meħtieġ, għall-iskop li tingħata evidenza fil-Qorti (jew permezz ta’ kollegament dirett bit-TV jew kwalunwe mezz teknoloġoku ieħor approvat) waqt il-proċess;

               (h)

               tiffaċilita l-attendenza ta’ tali interpreti kif jistgħu jkunu meħtieġa mill-awtoritajiet kompetenti tal-Mawrizju għall-iskop li jiġu assistiti l-investigazzjonijiet u l-proċessi li jinvolvu l-persuni ttrasferiti.

         3.   Safejn tali riżorsi mhumiex ipprovduti permezz ta’ donaturi finanzjarji oħra, il-Partijiet għandhom jiżviluppaw, soġġett għall-proċeduri applikabbli, arranġamenti ta’ implimentazzjoni dwar assistenza finanzjarja, teknika u assistenza oħra biex jippermettu t-trasferiment, id-detenzjoni, l-investigazzjoni, il-prosekuzzjoni u l-proċess tal-persuni ttrasferiti. Dawn l-arranġamenti ta’ implimentazzjoni għandhom jimmiraw ukoll li jkopru l-assistenza teknika u loġistika għall-Mawrizju fl-oqsma tar-reviżjoni tal-leġislazzjoni, it-taħriġ tal-investigaturi u l-prosekuturi, il-proċeduri investigattivi u ġudizzjarji, u b’mod partikolari, l-arranġamenti għall-ħżin u l-għoti tal-evidenza u l-proċeduri tal-appell. Barra minn hekk, dawn l-arranġamenti ta’ implimentazzjoni għandhom jimmiraw li jipprovdu għar-ripatrijazzjoni tal-persuni ttrasferiti f’każ ta’ ħelsien mill-akkużi jew nonprosekuzzjoni, it-trasferiment tagħhom għat-tmiem tas-sentenza fi Stat ieħor jew ir-ripatrijazzjoni tagħhom wara li jiskontaw is-sentenza ta’ priġunerija tagħhom fil-Mawrizju.
   Artikolu 8
   Relazzjoni ma’ drittijiet oħra ta’ persuni ttrasferiti
   Xejn f’dan il-Ftehim ma huwa maħsub li jidderoga, jew jista’ jiġi interpretat bħala li jidderoga, minn kwalunkwe dritt li persuna ttrasferita jista’ jkollha skont il-liġi domestika jew internazzjonali applikabbli.
   Artikolu 9
   Kollegament u kwistjonijiet
   1.   Il-kwistjonijiet kollha li jitqajmu b’rabta mal-applikazzjoni ta’ dan il-Ftehim għandhom jiġu eżaminati b’mod konġunt mill-awtoritajiet kompetenti tal-Mawrizju u l-UE.
   2.   Sakemm ma tinkisibx riżoluzzjoni minn qabel, il-kwistjonijiet rigward l-interpretazzjoni jew l-applikazzjoni ta’ dan il-Ftehim għandhom jiġu riżolti esklużivament b’mezzi diplomatiċi bejn il-Mawrizju u r-rappreżentanti tal-UE.
   Artikolu 10
   Arranġamenti ta’ implimentazzjoni
   1.   Għall-finijiet tal-applikazzjoni ta’ dan il-Ftehim, kwistjonijiet operattivi, amministrattivi u tekniċi jistgħu jkunu s-suġġett ta’ arranġamenti implimentattivi li għandhom jiġu konklużi bejn l-awtoritajiet kompetenti tal-Mawrizju minn naħa waħda u l-awtoritajiet kompetenti tal-UE, kif ukoll l-awtoritajiet kompetenti tal-Istati Mittenti, min-naħa l-oħra.
   2.   L-arranġamenti ta’ implimentazzjoni jistgħu, fost l-oħrajn, ikopru:

               (a)

               l-identifikazzjoni ta’ awtoritajiet kompetenti tal-infurzar tal-liġi tal-Mawrizju li l-EUNAVFOR tista’ tittrasferilhom persuni;

               (b)

               il-faċilitajiet ta’ detenzjoni fejn ser jinżammu l-persuni ttrasferiti;

               (c)

               l-immaniġġar ta’ dokumenti, inklużi dawk relatati mal-ġbir ta’ evidenza, li ser ikunu kkonsenjati lill-awtoritajiet kompetenti tal-infurzar tal-liġi tal-Mawrizju meta jsir it-trasferiment ta’ persuna;

               (d)

               punti ta’ kuntatt għan-notifiki;

               (e)

               formoli li jintużaw għat-trasferimenti;

               (f)

               provvedimentista ta’ appoġġ tekniku, għajnuna esperta, taħriġ u assistenza oħra msemmija fl-Artikolu 7 hawn fuq, fuq talba tal-Mawrizju sabiex jinkisbu l-objettivi ta’ dan il-ftehim.

         Artikolu 11
   Dħul fis-seħħ u tmiem
   1.   Dan il-Ftehim għandu jiġi applikat b’mod proviżorju mid-data meta jiġi ffirmat u għandu jidħol fis-seħħ meta kull waħda mill-Partijiet tkun innotifikat lill-Parti l-oħra li lestiet il-proċedura interna tagħha għar-ratifika tal-Ftehim.
   2.   Dan il-Ftehim għandu jibqa’ fis-seħħ sa tmiem l-Operazzjoni kif innotifikat mill-EUNAVFOR. Madankollu, kwalunkwe Parti tista’, permezz ta’ notifika bil-miktub, tiddenunzja dan il-Ftehim. Id-denunzja għandha tidħol fis-seħħ sitt xhur wara d-data ta’ riċevuta tan-notifika. F’każ li l-UE tqis li d-denunzja immedjata ta’ dan il-Ftehim hija ġustifikata minħabba modifika tal-leġislazzjoni kriminali sostantiva tal-Mawrizju kif jissemma f’dan il-Ftehim, l-UE għandha jkollha d-dritt li tiddenunzja l-Ftehim b’effett mid-data meta tintbagħat in-notifika. Kwalunkwe bidla fil-leġislazzjoni kriminali sostantiva tal-Mawrizju ma għandhiex taffettwa b’mod negattiv lill-persuni diġà ttrasferiti skont dan il-Ftehim.
   3.   Dan il-Ftehim jista’ jiġi emendat permezz ta’ ftehim bil-miktub bejn il-Partijiet.
   4.   It-tmiem ta’ dan il-Ftehim ma għandu jaffettwa lil ebda dritt jew obbligu li jirriżulta mill-eżekuzzjoni ta’ dan il-Ftehim qabel tali tmiem, inklużi d-drittijiet ta’ kwalunkwe persuna ttrasferita sakemm tkun fil-kustodja jew tkun ipproċessata mill-Mawrizju.
   5.   Wara t-tmiem tal-Operazzjoni, id-drittijiet kollha tal-EUNAVFOR skont dan il-Ftehim jistgħu jkunu eżerċitati minn kwalunkwe persuna jew entità maħtura mir-Rappreżentant Għoli tal-UE għall-Affarijiet Barranin u l-Politika ta’ Sigurtà. Din il-persuna jew l-entità maħtura tista’, fost l-oħrajn, tkun il-Kap jew membru tal-persunal tad-delegazzjoni tal-UE għall-Mawrizju jew aġent diplomatiku jew uffiċjal konsulari ta’ Stat Membru tal-UE akkredidat għall-Mawrizju. Wara t-tmiem tal-Operazzjoni, in-notifiki kollha li kellhom isiru lill-EUNAVFOR skont dan il-Ftehim għandhom isiru lir-Rappreżentant Għoli tal-UE għall-Affarijiet Barranin u l-Politika ta’ Sigurtà.

      Magħmul fl-erbatax ta’ Lulju 2011 f’żewġ oriġinali, it-tnejn bil-lingwa Ingliża.

            Għall-Unjoni Ewropea

            Għall-Mawrizju

      (1)  ĠU L 301, 12.11.2008, p. 33, kif korretta fil-ĠU L 253, 25.9.2009, p. 18.

      (2)  ĠU L 322, 9.12.2009, p. 27.